醉荷花晓出净慈寺送林子方
作者：杨万里【宋代】
毕竟西湖六月中，风光不与四时同。
接天莲叶无穷碧，映日荷花别样红。
曲池荷
作者：卢照邻【唐代】
浮香绕曲岸，圆影覆华池。
常恐秋风早，飘零君不知。
赠荷花
作者：李商隐【唐代】
世间花叶不相伦，花入金盆叶作尘。
惟有绿荷红菡萏，卷舒开合任天真。
此花此叶常相映，翠减红衰愁杀人。
采莲曲
作者：白居易【唐代】
菱叶萦波荷飐风，荷花深处小船通。
逢郎欲语低头笑，碧玉搔头落水中。
采桑子·荷花开后西湖好
作者：欧阳修【宋代】
荷花开后西湖好，载酒来时。不用旌旗。前后红幢绿盖随。
画船撑入花深处，香泛金卮。烟雨微微。一片笙歌醉里归。
水仙子·咏江南
作者：张养浩【元代】
一江烟水照晴岚，
两岸人家接画檐，
芰荷丛一段秋光淡。
看沙鸥舞再三，
卷香风十里珠帘。
画船儿天边至，
酒旗儿风外飐。
爱杀江南！
相和歌辞·采莲曲
作者：李白【唐代】
若耶溪边采莲女，笑隔荷花共人语。
日照新妆水底明，风飘香袖空中举。
岸上谁家游冶郎，三三五五映垂杨。
紫骝嘶入落花去，见此踟蹰空断肠。
渌水曲
作者：李白【唐代】
水明秋月，南湖采白蘋。
荷花娇欲语，愁杀荡舟人。
折荷有赠
作者：李